หุ้น2ส.ค.ปิดลบ4.53จุด
หุ้นไทยปรับฐานดัชนีปิดวันที่ 2 ส.ค.ที่ 1,139.61 จุด ลดลง 4.53 จุด ท่ามกลางมูลค่าซื้อขาย 33,964 ล้านบาท
2 ส.ค. 2554

หุ้นไทยปรับฐานดัชนีปิดวันที่ 2 ส.ค.ที่ 1,139.61 จุด ลดลง 4.53 จุด ท่ามกลางมูลค่าซื้อขาย 33,964 ล้านบาท




ดัชนีหุ้นวันที่ 2 ส.ค. ปิดที่ 1,139.61 จุด ลดลง 4.53 จุด (-0.40%) แตะระดับสูงสุด 1,145.37 จุด และต่ำสุด 1,133.54 จุด มูลค่าการซื้อขาย 33,964 ล้านบาท
นายเทิดศักดิ์ ทวีธีระธรรม ผู้ช่วยกรรมการผู้อำนวยการ สายงานวิจัย บล.เอเซีย พลัส เปิดเผยว่า วันนี้ดัชนีหุ้นไทยอยู่ในช่วงการปรับฐานซึ่งเป็นไปในทิศทางเดียวกับตลาดหุ้นภูมิภาค แต่หุ้นไทยได้ปรับลงกว่าเพื่อนบ้าน 
อย่างไรก็ดี ขณะนี้ถือว่าหุ้นในภูมิภาคเอเชียซึ่งรวมถึงไทยจะได้ประโยชน์จากที่ประเทศสหรัฐและยุโรปยังมีปัญหาทางเศรษฐกิจอยู่ ซึ่งข่าวลบของเขาจะเป็นปัจจัยบวกที่นำเม็ดเงินต่างชาติเข้ามาลงทุนในตลาดหุ้นเอเชีย ขณะเดียวกัน บรรยากาศภายในประเทศโดยเฉพาะประเด็นการเมืองไทยก็มีความแข็งแกร่งพร้อมที่จะดูดซับเงินต่างชาติอยู่แล้ว
สำหรับดัชนีหุ้นวันพรุ่งนี้ (3 ส.ค.) คาดว่ายังอยู่ในช่วงการปรับฐานต่อ เนื่องจากก่อนหน้านี้หุ้นปรับขึ้นมาติดต่อกันหลายวัน แต่อย่างไรก็ตาม คาดว่า ระยะยาวดัชนีหุ้นยังอยู่แนวโน้มขาขึ้น และพร้อมจะทดสอบแนวต้านที่กรอบ 1,150-1,157 จุด และแนวรับที่ 1,135 จุด
กลยุทธ์การลงทุน เมื่อหุ้นยังมีโอกาสปรับขึ้นนักลงทุนยังสามารถเก็งกำไรหุ้นกลุ่มธนาคารพาณิชย์ อสังหาริมทรัพย์ ค้าปลีก และโรงพยาบาล ขณะที่หากดัชนีอ่อนตัวลงเป็นโอกาสเข้าสะสมหุ้นพลังงานได้
หลักทรัพย์ที่มีมูลค่าการซื้อขาย 5 อันดับสูงสุด ได้แก่
IVL           มูลค่าการซื้อขาย 1,905 ล้านบาท ปิดที่ 46.50 บาท เพิ่มขึ้น 2.50 บาท (+5.68%)  
SCB         มูลค่าการซื้อขาย 1,670 ล้านบาท ปิดที่ 125.00 บาท ลดลง 2.50 บาท (-1.96%)  
KTB         มูลค่าการซื้อขาย 1,081 ล้านบาท ปิดที่ 20.50 บาท ลดลง 0.40 บาท (-1.91%) 
KBANK    มูลค่าการซื้อขาย 1,071 ล้านบาท ปิดที่ 139.50 บาท ลดลง 2.50 บาท (-1.76%) 
PTT          มูลค่าการซื้อขาย 1,067 ล้านบาท ปิดที่ 348.00บาท ลดลง  2.00 บาท (-0.57%)